stanford-oval/wikipedia huggingface dataset:
Belgian kielet
Muut kielet

Belgiassa yleisesti puhuttuja vieraita kieliä ovat italia, espanja, puola, turkki ja portugali. Näistä kielistä arabia on puhutuin ei-virallinen äidinkieli (n. 3 % maan koko väestöstä).
Suurin osa belgialaisista osaa ainakin hieman englantia.
Bernard Pyne Grenfell

Bernard Pyne Grenfell 1920.
Bernard Pyne Grenfell, (16. joulukuuta 1869 Birmingham – 18. toukokuuta 1926) oli englantilainen muinaistutkija. Hän oli vuodesta 1908 papyrologian professorina Oxfordin yliopistossa. Hän kaivatti vuodesta 1894 alkaen Egyptissä esille ja julkaisi runsaasti kreikankielisiä papyruskäsikirjoituksia, jotka toivat lisätietoa kreikankielisestä kirjallisuudesta ja valaisivat hellenistisen Egyptin yhteiskuntaoloja ja elämänmuotoja. Hän on julkaissut muun muassa seuraavat teokset: An Alexandrian erotic fragment and other Greek papyri (1896), The revenue laws of Ptolemy Philadelphus (1896) sekä yhdessä A. S. Huntin kanssa julkaistut New classical fragments (1897), Logia Jesu. Sayings of our Lord from an early Greek papyrus (1907), The Oxyrhynchus papyri (1898 alkaen ), The Hibeh papyri (1906), The Tebtunis papyri (1902–1907), Hellenica Oxyrhynchia (1909).
Aiheesta muualla

Kuvia tai muita tiedostoja aiheesta Bernard Pyne Grenfell Wikimedia Commonsissa
Bratislavskajan metroasema

Bratislavskaja (ven. Братиславская) on yksi Moskovan metron asemista. Se avattiin 25. joulukuuta 1996.
Belgian koripallomaajoukkue

Belgian koripallomaajoukkue edustaa Belgiaa koripallon arvokisoissa.
Historia > Olympialaisissa

Belgian koripallomaajoukkue on osallistunut olympialaisiin kolme kertaa. Vuonna 1936 joukkue oli ensimmäistä kertaa mukana olympialaisten koripallo-osuudessa. Loppusijoitus oli kuitenkin vasta yhdeksästoista. Vuonna 1948 Belgia oli mukana Lontoon olympialaisissa ja sijoittui yhdenneksitoista. Sijoitusottelussa Belgia voitti Filippiinit. Toistaiseksi viimeisin olympiaesiintyminen on vuodelta 1952. Maan sijoitus oli lopulta kisojen seitsemästoista.
Historia > EM-kisoissa

Belgia on osallistunut 17 kertaa koripallon Euroopan-mestaruuskilpailuihin. Parhaimmillaan maa on ollut neljäs vuonna 1947 ja kuudes 1935. Edellisen kerran vuonna 1979 mukana ollut Belgia sijoittui vuonna 1993 kahdenneksitoista. Tämän jälkeen se selviytyi kisoihin seuraavan kerran 2011, jolloin se hävisi kaikki viisi alkulohko-otteluaan. Vuonna 2013 se sijoittui alkulohkossaan kolmanneksi ja jatkolohkossaan viidenneksi ja päätyi koko turnauksessa yhdeksännelle sijalle. EM-kilpailuissa 2015 se oli kolmastoista ja 2017 yhdeksästoista.
Aiheesta muualla

Virallinen kotisivu (hollanniksi) (ranskaksi)
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Brauniitti

| Brauniitti |
| --- | --- |

Kemialliset ominaisuudet
Kemiallinen kaava:  Mn2+Mn3+6SiO12
Fysikaaliset ominaisuudet
Väri:  Ruskeanmusta, harmaa
Asu:  Prismaattinen, massamainen tai rakeinen
Kidejärjestelmä:  Tetragoninen
Kaksostus:  Kyllä
Lohkeavuus:  Täydellinen
Murros:  Epätasainen
Kovuus Mohsin asteikolla:  6–6,5
Tiheys:  4,72–4,83 g/cm³
Optiset ominaisuudet
Kiilto:  Metallinkiilto
Viiru:  Musta
Läpinäkyvyys:  Läpinäkymätön
Brauniitti on jalosilikaattimineraali, joka sisältää mangaania. Sen kemiallinen kaava on Mn2+Mn3+6SiO12.
Brauniittikiteet ovat yleensä hyvin muodostuneita lyhyitä ja prismapintaisia. Joskus mineraali on rakeinen tai massamainen. Brauniitilla esiintyy yleensä kaksostusta.
Brauniitilla on rauta ja kalsiumpitoinen muunnos brauniitti II (Ca(Mn3+,Fe3+)14SiO24), jota löydettiin ensimmäistä kertaa vuonna 1967 Kalaharista Etelä-Afrikasta.
Käännös suomeksi
Björkforsin voimalaitos

| Björkforsin voimalaitos    Björkfors Kraftverk |
| --- | --- |
Valtio:  Suomi
Sijainti:  Lappfors, Pedersöre
Koordinaatit:  63°31′16″N, 23°12′36″E
Valmistunut:  1931/1965
Omistaja:  Oy Herrfors Ab
Vesistö:  Ähtävänjoen vesistö
Joki tai koski:  Ähtävänjoki
Valuma-alue:  1 809 km²  
Keskivirtaama:  15,5 m³/s  
Voimalaitos
Tyyppi:  jokivoimalaitos
Käyttötarkoitus:  vesivoima
Pudotuskorkeus:  7,5 m  
Rakennevirtaama:  24 m³/s  
Kapasiteetti:  1,4 MW  
Vuosituotanto:  7,2 GWh 
 fiBjörkforsin voimalaitos 
Verkkosivut:  herrfors.fi
Björkforsin voimalaitos (ruots. Björkfors kraftverk) on Pohjanmaalla Pedersöressä sijaitseva vesivoimalaitos, joka toimii Ähtävänjoen yläjuoksulla Lappforsin kylässä. Voimalaitoksen omistaa Herrfors.
Voimalaitos

Björkfors on tyypiltään jokivoimalaitos, joka tuottaa vesivoimaa joen virtaamasta. Voimalan tarvitsema vesi saadaan Evijärvestä, jossa sijaitsee Kaarenhaarassa säännöstelypato. Kun säännöstelypatoa säädetään, saavat kaikki Ähtävänjoen vesivoimalaitokset saman verran vettä. Mikään Ähtävänjoen voimaloista ei voi varastoida yläjuoksulleen suuria määriä vettä säätövoimaksi. Björkforsin yläjuoksulla ei ole varsinaista yläallasta vaan ainoastaan jokiuoma. Ähtävänjoen vesistössä säännöstellään tätä varten Alajärveä, Lappajärveä ja Evijärveä. Björkfors yläpuolisen vesistön järvisyys on 10,9 % ja sen valuma-alueen pinta-ala on 1 809 neliökilometriä.
Voimalaitos on rakennettu Lappforsin yläjuoksulla paikkaan, missä joki mutkittelee mäkisessä maastossa. Joen vanha pohjoinen uoma Myrogrenen on katkaistu poikittaisella padolla ja jätetty kuivaksi. Eteläisen uoman rantoja on korotettu maapadolla, joka seuraa etelässä peltojen reunaa ja pohjoisessa Salönin rantoja. Ohijuoksutuspato on rakennettu vanhaan uomaan ja voimalaitos on sijoitettu kanavan länsipäähän. Voimalaitoksen yläpuolisen joen vedenpinta on 44,7 metriä mpy. Koska voimalaitoksen pudotus on 7,5 metriä, niin voimalan alapuolella on joen vedenpinta noin 37 metrin korkeudella mpy. Voimalaitospadon yläpuolinen patoallas on vain 600 metriä pitkä päättyen Esaforsenin koskeen.
Joen keskivirtaama on voimalaitoksen kohdalla ollut vuosina 1981–2000 15,5 kuutiometriä sekunnissa (MQ, m³/s). Tarkastelujakson keskiylivirtaama on ollut 30,7 m³/s (MHQ) ja keskialivirtaama 5,2 m³/s (MNQ). Suurin mitattu virtaama on ollut 48 m³/s (HQ) ja pienin 3,2 m³/s (NQ). Voimalan rakennevirtaama on 24 m³/s, joten tulvakaudella joudutaan ylijäämä vesi juoksuttamaan ohi vesiturbiinien. Vesiturbiinien kapasiteetti on tällöin 1 400 kilowattia eli 1,4 megawattia. Voimalan putous on 7,5 metriä ja ilmoitettu keskimääräinen sähkön vuosituotanto on 7,2 gigawattituntia.
Velvoitteet

Björkforsin viimeisin lupapäätös on vuodelta 1988 . Voimalaitoksen tule osallistua kalaistutuksiin (meritaimenia) maa- ja metsätalousministeriön hyväksymällä tavalla ja seurata istutuksien tuloksia.
Historiaa

Voimalaitos valmistui vuonna 1931 ja sitä on peruskorjattu vuonna 1965.
Blue- ja John Crow -vuoret

| Blue- ja John Crow -vuoret |
| --- | --- |

Maailmanperintökohde
Sijainti:  Jamaika  18°4′39″N, 76°34′16″W
Tyyppi:  kulttuuri- ja luontokohde
Kriteerit:  (iii)(vi)(x)
Valintahistoria
Valintavuosi:  2015
 kansallispuisto
Blue- ja John Crow -vuoret ovat syrjäinen ja metsäinen vuoristoalue Jamaikan itäosassa. Ne ovat toimineet pakopaikkana ensin tainoille, myöhemmin karanneille afrikkalaisperäisille orjille. Alue on tunnettu myös biodiversiteetistään. Siksi se on vuodesta 2015 Unescon maailmanperintökohde sekä kulttuuri- että luontoarvoilla perusteltuna.
Vuorilla piileksivät karkulaiset rakensivat sinne asuinpaikkoja, piilopaikkoja ja salaisen polkujen verkoston, joka on nykyisin vaellusreitti. He saivat vuorilta ja niiden rehevästä luonnosta kaiken tarvitsemansa, ja kehittivät vuoriin voimakkaan tunnesiteen, joka ilmenee monin tavoin saaren afrikkalaistaustaisen väestön kulttuurissa.
Vuoristo on kansallispuisto, jossa kasvaa monia kotoperäisiä kasvilajeja, ja josta harvinaiset linnut ja perhoset ovat saaneet suojapaikan.
Puiston metsät ovat harvinaista lehtipuista koostuvaa pilvimetsää.
Kansallispuistossa on luetteloitu 1 357 kukkivien kasvien lajia, joista 294 on kotoperäisiä Jamaikalla ja niistä 87 kotoperäisiä vain tällä alueella. Näiden lisäksi alueella on tavattu 61 lajia itiökasveja ja sammalia 11 lajia jäkäliä, kaikki kotoperäisiä. Kotoperäisten joukossa eniten edustettuja kasvisukuja ovat piileat (12 lajia), kahvikit (12), kämmekkäkasveihin kuuluva Lepanthes (12), ja myrttikasveihin kuuluva Eugenia (11).
Jamaikan korkein kohta, Blue Mountain (2 256 metriä), sijaitsee puiston alueella.
Bratislavan satama

| Bratislavan satama |
| --- | --- |
 Satama yöllä.
Sijainti
Sijainti:  Bratislava
Koordinaatit:  48.0750°N, 17.0842°E
Yksityiskohtia
Omistaja:  Slovenská Plavba a Prístavy
Tyyppi:  Jokisatama
Kotisivut
Bratislavan satama (slovak. Prístav Bratislava) on Tonava-joen varrella sijaitseva satama, joka on yksi suurimpia satamia Slovakiassa. Sataman kautta kulkee matkustajia ja rahtia.
Sen kapasiteetti on 5 100 TEU-konttia. Matkustajasatamassa on kahdeksan lastauslaituria.
Aiheesta muualla

Sataman rahtialueen kotisivut (Arkistoitu – Internet Archive)
Blink of an Eye

| Blink of an Eye Enchant |
| --- | --- | --- |

Studioalbumin tiedot
 Julkaistu: 23. heinäkuuta 2002
 Tuottaja(t): Douglas Ott
 Tyylilaji: progressiivinen rock
 Kesto: 61.56
 Levy-yhtiö: InsideOut Music
Enchantin muut julkaisut
| Juggling 9 or Dropping 10 2000 | Blink of an Eye 2002 | Tug of War 2003 |
Blink of an Eye on yhdysvaltalaisen progressiivisen rockyhtyeen Enchantin kuudes studioalbumi. Levyn tekemisen aikaan Enchantilla ei ollut rumpalia, joten albumin miksaaja Tom Size ("Tom King-Size") äänitti albumin rumpuosuudet.
Kappaleet

Under Fire – 5.58
Monday – 7.10
Seeds of Hate – 6.17
Flat Line – 5.23
Follow The Sun – 6.08
Ultimate Gift – 7.58
My Everafter – 5.39
Invisible – 5.41
Despicable – 4.13
Prognosis – 7.29
Kokoonpano

Ted Leonard – laulu
Douglas Ott – kitara, kosketinsoittimet
Phil Bennett – kosketinsoittimet (soolot)
Ed Platt – basso
Sean Flanegan – rummut
Burlingtonin junaturma (New Jersey)

Camden and Amboy Railroad -yhtiön veturi 1840-luvulta
Burlingtonin junaturma tapahtui Camden and Amboy Railroad -rautatieyhtiön radalla Burlingtonissa New Jerseyssä Yhdysvalloissa 29. elokuuta 1855, kun Philadelphiasta lähtenyt juna joutui yllättäen vaihtamaan suuntaa välttääkseen törmäämästä samoilla raiteilla vastaan tulevaan junaan New Yorkista. Takaperin liikkuvan junan kuljettajilla ei ollut mahdollisuutta nähdä kulkusuuntaan päin, ja juna törmäsi suurella nopeudella vaunuihin, joissa muuan tohtori John F. D. Heineken, tämän vaimo ja pariskunnan kaksi lasta olivat ylittämässä rataa. Törmäyksessä junan viidestä vaunusta neljä suistui raiteilta.
Onnettomuudessa kuoli 21–24 henkilöä ja noin 65–100 muuta loukkaantui. Yksi loukkaantuneista oli Yhdysvaltain laivaston kommodori Joseph Smith. Vaunuja ajanut tohtori Heineken selvisi onnettomuudesta lähes vammoitta.
Onnettomuuden jälkeen Camden and Amboy Railroad -yhtiön monopoliasema ja turvallisuuspuutteet joutuivat vastalauseiden kohteeksi. Yhtiön radoilla oli tapahtunut jo useita aiempia onnettomuuksia, joskin vähäisemmillä henkilövahingoilla. Camden and Amboy Railroad otti julkisuuskuvaansa puolustaakseen käyttöön junissaan uudet pillit ja asennutti junien periin eräänlaiset karja-aurat, sekä uudisti turvallisuussäädöksiään. Yhtiö myös aloitti onnettomuuden tapahtumapaikkana olleen rataosuuden muuttamisen kahdet raiteet sisältäväksi.
Burma (täsmennyssivu)

Burma tarkoittaa seuraavia asioita:
Myanmar, valtio Aasiassa, entinen Burma
burma, tiibetiläis-burmalainen kieli
burma, burmankissa, kissarotu.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Burma”, voi hakea sivunnimihaulla, laajalla sivunnimihaulla tai tekstihaulla.
Bound 2

| ”Bound 2” Kanye West |
| --- | --- | --- |

Sigman remix-version kansikuva
Singlen tiedot
 Albumilta: Yeezus
 Äänitetty : 2013
 Julkaistu: 28. elokuuta 2013
 Formaatti: digitaalinen
 Tuottaja(t): Kanye West, Che Pope, Mike Dean, No I.D., Eric Danchild, Rick Rubin
 Tyylilaji: hip hop
 Kesto: 03.49
 Levy-yhtiö: Def Jam, Roc-A-Fella
Listasijoitukset
  Yhdysvallat 12.
Kanye Westin muut singlet
| ”Black Skinhead” 2013 | ”Bound 2” 2013 | ”Only One” 2014 |
Bound 2 on yhdysvaltalaisen hip hop -artistin ja tuottajan Kanye Westin toinen single Yeezus-albumilta, jonka julkaisi Roc-A-Fella ja Def Jam 28. elokuuta 2013. Kappaleella vierailee soul-laulaja Charlie Wilson.
Kappale on Yeezus-albumin viimeinen kappale, joka eroaa paljon albumin minimalisesta ja aggressiivisesta tyylistä. Kappale ottaa vaikutteita soulista ja rnb:stä. Kappale sämplää Ponderosa Twins Plus One -yhtyeen Bound-kappaletta ja Brenda Leen Sweet Nothin′s -kappaletta.
Ponderosa Twins Plus One -yhtyeen laulaja Ricky Spicer haastoi Westin ja kappaleen julkaisseet levy-yhtiöt oikeuteen koska West ei pyytänyt Spicerilta lupaa samplen käyttöön. Syyte selvitettiin lopullisesti vuonna 2015.
Kappaleelle julkaistiin kontroversiaalinen musiikkivideo, jossa West ajaa vaimonsa Kim Kardashianin kanssa moottoripyörällä alastomana. Video on tehty tarkoituksella halvan näköiseksi, taustat ovat muokattu green screenillä videoon. Televisiosarja South Park teki musiikkivideosta parodian, My Gurl Ain′t No Hobbit.
Rolling Stone piti kappaletta rohkeana ja Westin kauneimpana kappaleena ja Complex sijoitti kappaleen 16. sijalle "The Best Songs of 2013 So Far" -listalla.
Henkilöstö

| --- | --- |
 Kanye West – laulu, sanoitus, tuottaja  Charlie Wilson – taustalaulu, sanoitus  Mike Dean – kitara, basso, tuottaja  Che Pope – tuottaja, sanoitus  Noah Goldstein – tuottaja, suunnittelu  Eric Danchild – tuottaja  No I.D. – tuottaja  Rick Rubin – tuottaja  Ronnie Self – sanoitus  Robert Dukes – sanoitus  Bob Massey – sanoitus :  Norman Whiteside – sanoitus  Sakiya Sandifer – sanoitus  Malik Yusef – sanoitus  CyHi the Prynce – sanoitus  Elon Rutberg – sanoitus  Anthony Killhoffer – suunnittelu  Manny Marroquin – miksaus  Delbert Bowers – miksaus  Chris Galland – miksaus  Nick Knight – musiikkivideon ohjaus  Vlado Mellet – masterointi
Bratislavan linna

| Bratislavan linna |
| --- | --- |

Sijainti:  Bratislava, Slovakia
Koordinaatit:  48°08′32″N, 17°06′00″E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Bratislavan linna on neliskulmainen, neljän kulmatornin kehystämä vanha linna Slovakian pääkaupungissa Bratislavassa. Se sijaitsee kukkulalla 150 metrin korkeudella merenpinnasta. Linnakukkula on ollut asuttuna kivi- ja pronssikausien vaihteesta saakka. Paikalla oli kelttiläisen kaupungin akropolis, se oli Rooman Limes-rajajärjestelmän osa, suuri slaavilainen linnoitus ja Suur-Määrin poliittinen, sotilaallinen ja taloudellinen keskus.  Kivinen linna paikalle rakennettiin vasta 900-luvulla, kun alue oli osa Unkarin kuningaskuntaa. Linna muunnettiin goottilaiseksi anti-hussilaiseksi linnoitukseksi Sigismund Luxemburgilaisen hallinnassa vuonna 1430, siitä tuli renessanssilinna vuonna 1562 ja se rakennettiin uudelleen vuonna 1649 barokkityyliin. Kuningatar Maria Teresian aikana linnasta tuli loistokas kuninkaanlinna. Vuonna 1811 se kuitenkin tuhoutui tulipalossa lähes kokonaan  ja jälleenrakennettiin vasta vuosina 1956-1968.
Rakennus on Bratislavan suosituimpia nähtävyyksiä, ja sieltä on hyvät näkoalat sekä Bratislavaan että rajan yli Itävaltaan ja hyvällä säällä Unkariin asti. Linnassa toimii Slovakian kansallismuseo.
Aiheesta muualla

Kuvia tai muita tiedostoja aiheesta Bratislavan linna Wikimedia Commonsissa
Belgian kansalaisuus

Belgian passi, jota maan kansalaiset voivat hakea
Belgian kansalaisuus on laillinen suhde Belgian kuningaskunnan ja yksittäisen henkilön välillä. Maassa noudatetaan sekä ius soli- että ius sanguinis -periaatetta.
Kansalaisuuden saaminen syntymällä

Syntyperäisiä belgialaisia ovat sellaiset henkilöt, jotka täyttävät vähintään yhden seuraavista ehdoista:
on syntynyt Belgian maaperällä ja on valtioton henkilö ennen 18. syntymäpäiväänsä
on syntynyt Belgian maaperällä ja ulkomaalaiset vanhemmat ovat syntyneet Belgiassa ja asuneet maassa vähintään 5 vuotta viimeisen vuosikymmenen aikana
on syntynyt Belgian maaperällä ja on Belgiassa syntyneen ulkomaalaisen, joka on asunut maassa vähintään 5 vuotta viimeisen vuosikymmenen aikana, adoptoima
on asunut Belgiassa syntymästään asti, ja jonka ulkomaalaiset vanhemmat ovat asuneet Belgiassa vähintään 10 vuotta ennen lapsen 12. syntymäpäivää
Kansalaisuuden saaminen hakemuksella

Hakemuksen perusteella Belgian kansalaisuus voidaan myöntää hakijalle, joka sopii vähintään yhteen alla mainittuun ryhmään:
Vähintään 5 vuotta Belgiassa asuneet henkilöt
on asunut ym. ajan Belgiassa laillisesti ja yhtäjaksoisesti
osaa vähintään yhtä maan kolmesta virallisesta kielestä (ranska, hollanti, saksa)
on osoittanut integroituneensa belgialaiseen yhteiskuntaan
on todistetusti osallistunut maan talouselämään
Belgian kansalaisen kanssa naimisissa oleva henkilö tai belgialaisen lapsen adoptoinut ulkomaalainen vanhempi
on asunut maassa laillisesti ja yhtäjaksoisesti vähintään 5 vuotta
on elänyt avioliitossa belgialaisen kanssa TAI ollut belgialaisen lapsen adoptiovanhempi väh. 3 vuotta
osaa vähintään yhtä maan kolmesta virallisesta kielestä
on osoittanut integroituneensa belgialaiseen yhteiskuntaan
Henkilöt, jotka ovat vammaisia tai eläkeikäisiä
on asunut maassa laillisesti ja yhtäjaksoisesti vähintään 5 vuotta
ei osallistu työelämään joko merkittävän vamman tai eläkeiän saavuttamisen vuoksi
Vähintään 10 vuotta Belgiassa asuneet henkilöt
on asunut ym. ajan Belgiassa laillisesti ja yhtäjaksoisesti
osaa vähintään yhtä maan kolmesta virallisesta kielestä
on osoittanut integroituneensa belgialaiseen yhteiskuntaan
Maaliskuussa 2023 Belgian perustuslakituomioistuin linjasi, että kielikokeen kirjallinen osio on maan perustuslain vastainen, koska se syrjii lukutaidottomia hakijoita. Tuomioistuin katsoi kuitenkin, ettei lukutaidottomuus ole este oppia jotakin maan virallista kieltä ja todistaa kielitaitonsa esim. suullisesti.
Integroituminen belgialaiseen yhteiskuntaan voidaan todistaa seuraavilla tavoilla:
hakijalla on tutkintotodistus jostain paikallisen viranomaisen sertifioimasta vähintään toisen asteen oppilaitoksesta tai Belgian kuninkaallisesta sotilasakatemiasta
hakija on suorittanut ammattiin valmentavat opinnot, joiden kesto on vähintään 400 tuntia
hakija on suorittanut paikallisen viranomaisen järjestämän integraatio-ohjelman
hakija on työskennellyt yhtäjakoisesti viisi vuotta Belgiassa tai harjoittanut tuona aikana elinkeinoa
Kaksoiskansalaisuus

Belgia sallii kaksoiskansalaisuuden: kansalaisuutta hakevien ei tarvitse luopua aikaisemmista kansalaisuuksistaan, eikä toisen maan kansalaisuuden vastaanottaminen johda Belgian kansalaisuuden menettämiseen.
Belgian kansalaiset ovat automaattisesti myös Euroopan unionin kansalaisia.
Bond Cars

Bond Minicar
Bond Cars Ltd oli brittiläinen autonvalmistaja. Yritys perustettiin 1948, ja Bond-merkillä tehtiin erilaisia kääpiöautoja vuoteen 1974 asti. Malleja olivat muun muassa Bond Minicar ja Bond Bug. Bond Minicaria valmistettiin vuosina 1949–1966 kaikkiaan 24 482 kappaletta ja Bond Bugia vuosina 1970–1974 kaikkiaan 2 270 kappaletta.
Historiaa

Kolmipyöräisiä Bond-kääpiöautoja alkoi valmistaa Sharp's Commercials Limited Lancashiren Prestonissa vuonna 1949. Ensimmäinen nelipyöräinen auto oli yhdessä Standard-Triumphin kanssa suunniteltu 2+2-paikkainen urheiluauto Bond Equipe (1963). Sen moottori ja alusta oli peräisin Triumphilta, kun taas kori oli pääosin Bondin omaa lasikuituvalmistusta. Yhtiö muutti vuonna 1964 nimekseen Bond Cars Limited. Vuonna  1969 sen osti kilpaileva kääpiöautojen valmistaja Reliant, joka sulki Bondin tehtaan mutta valmisti autoja Bond-nimellä vuoteen 1974 asti. Viimeiseksi malliksi jäi vuonna 1970 esitelty, modernin näköinen kolmipyöräinen Bond Bug, joka perustui paljolti Reliantin tekniikkaan.
Helsingin Sanomien Jukka Miettinen näki kolmipyöräisen, lasikuitukorisen Bond Bugin Lontoon autonäyttelyssä syksyllä 1971 ja toivoi sen tuonnin aloittamista Suomen autoveron ja tilapäisen pisteveron pysäyttämille automarkkinoille. 700-kuutioisella moottorilla varustettua kaksipaikkaista kääpiöautoa ei kuitenkaan koskaan tuotu Suomeen.
Billy Konchellah

| Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Mitalit> Maa:   Kenia.Miesten yleisurheilu.MM-kilpailut  | Maa:   Kenia> Miesten yleisurheilu. |
| --- | --- | --- | --- |
|  Kultaa | Rooma 1987 | 800 m |  |
|  Kultaa | Tokio 1991 | 800 m |  |
|  Pronssia | Stuttgart 1993 | 800 m |  |
Billy Komintai Konchellah (s. 20. lokakuuta 1961 Kilgoris, Kenia) on entinen kenialainen 800 metrin juoksija, kaksinkertainen maailmanmestari. Toisin kuin useimmat kenialaiset huippujuoksijat, Konchellah ei tullut kalenjin-heimosta, vaan masai-heimosta.
Konchellah oli 1980-luvun lopun ja 1990-luvun alun maailman kärkijuoksija kahdella ratakierroksella, mutta hän kärsi astmasta ja eräässä vaiheessa myös tuberkuloosista. Konchellah on tuomittu Suomessa vuonna 2005 vankeuteen raiskauksista.
Urheilu-ura

1987 Rooman MM-kisoissa Kohchellah voitti maailmanmestaruuden MM-kisojen ennätysajalla 1.43,06. Hän uusi mestaruutensa 1991 Tokiossa. 1993 Stuttgartin MM-kisojen 800 metrin finaalissa kovana kirimiehenä tunnettu Konchellah pysytteli pitkään joukon perillä, ja aloitti 600 metrin kohdalla kovan loppukirinsä. Kiri ei kuitenkaan aivan riittänyt voittoon, vaan Konchellahin oli tyytyminen pronssimitaliin voiton mennessä maanmiehelle Paul Rutolle ja hopea Italian Giuseppe D'Ursolle
Konchellah ei koskaan voittanut olympiamitalia. 1984 Los Angelesin olympialaisissa Konchellah sijoittui neljänneksi, mutta sekä 1988 Soulin kisat että 1992 Barcelonan kisat jäivät väliin sairastelujen takia.
Vuonna 1997 Konchellah yritti vielä palata kilparadalle Ateenan MM-kisoihin, mutta tie katkesi Kenian kovatasoisiin karsintoihin.
Konchellahin vuonna 1983 syntynyt poika Gregory Konchellah, joka on loikannut Bahrainiin ja tunnetaan nykyään nimellä Yusuf Saad Kamel, on myös keskimatkojen juoksija. Yusuf Saad Kamel voitti vuonna Berliinin MM-kilpailuissa 2009 kultamitalin 1 500 metrin juoksussa.
Urheilu-ura > Henkilökohtaiset ennätykset

400 m: 45,38, Nairobi, 20. kesäkuuta 1979
800 m: 1.43,06, Rooma, 1. syyskuuta 1987
Siviilielämä

Juoksu-uransa jälkeen Billy Konchellah on suorittanut business-tutkinnon San Diegossa, Yhdysvalloissa, ja asunut Suomessa. Suomessa hänellä on lapsi suomalaisen vaimonsa kanssa.
Konchellah opiskeli vuonna 2003 Coventryssa ja alkuvuodesta 2004 häntä vastaan nostettiin syyte raiskauksesta, jonka väitettiin tapahtuneen marraskuussa 2003. Tammikuussa 2005 hänet vapautettiin raiskaussyytteestä mutta tuomittiin epäsiveellisestä toiminnasta. Tutkintovankeuden pitkästä ajasta johtuen hän pääsi vapaaksi, mutta hänet vangittiin saman tien uudestaan ja palautettiin Suomeen, missä häntä odotti syyte kahdesta raiskauksesta.
Suomessa Konchellah tuomittiin heinäkuussa 2005 Rovaniemen hovioikeuden päätöksellä kahdeksi ja puoleksi vuodeksi vankeuteen Oulussa vuonna 2002 tapahtuneista kahdesta raiskauksesta, lapsen seksuaalisesta hyväksikäytöstä ja huumausainerikoksesta. Molemmissa raiskaustapauksissa Konchellahin kerrottiin juottaneen uhrinsa puolustuskyvyttömään kuntoon. Lisäksi toinen uhreista oli alle 16-vuotias. Konchellah vapautui vankilasta kesällä 2006.